
PAH growth initiation by hydrogen abstraction – A computational study

A policiklikus aromás szénhidrogének (PAH-ok) olyan sokoldalú vegyületek, amelyek számos különböző tudományterületen központi szerepet töltenek be, különös tekintettel az égéskémiára, és az asztrokémiára. A PAH-ok szerkezetüket tekintve több összekapcsolódó aromás gyűrűből állnak. Tökéletlen égési folyamatok során keletkeznek és toxicitásuk - amely a szerkezet méretének növekedésével egyaránt nő - miatt az élő szervezetek szempontjából a jelenlétük nem kívánatos. A jelen kutatás célja az ún. „parent” PAH-ok lehetséges növekedési mechanizmusainak első lépésének a feltárása számítógépes kémiai módszerekkel. A vizsgált reakció mechanizmusok hidrogén absztrakcióval indulnak, s ezt a lépést hidrogén (•H), hidroxil (•HO), és metilgyökök (•CH3) segítségével modelleztük. A számolásokat az irodalomban hasonló rendszerek vizsgálatára korábban használt ωB97XD/6-31+G(d,p) elméleti szinten vittük véghez. Összeségében 3 reakciópartnert, 16 PAH-ot, 16 PAH gyököt és 48 átmeneti állapotot vizsgáltunk és reakciókhoz tartozó termodinamikai paraméterek (ΔE0, ΔH, ΔG) meghatározásra kerültek. Az eredmények lehetővé teszik, hogy jobban megérthessük a PAHok növekedését és feltárjuk az ezt befolyásoló tényezőket.



